ཕར་ཕྱོགས་དེར་ཕྱོགས་གཅིག་ནས་ཆོས་འདྲ་མིན་དེ་ཚོའི་ལྟ་བའི་ནང་ལ་རྒན་གཞོན་གོ་རིམ་བརྩི་དགོས་པ་དང༌།ཡ་རབས་བྱེད་དགོས་པ།དེ་འདྲའི་སྐད་ཆ་ཤུགས་ཆེན་པོ་བཤད་ཡོད་པ་རེད།ཚུར་ཕྱོགས་འདིར་གུང་ཁྲན་གྱིས་ད་ལྟ་བར་དུ་སློབ་སྦྱོང་སྤྲད་པའི་ནང་ལ་སྤྱིར་བཏང་སྤྱི་ཚོགས་རིང་ལུགས་ཟེར་ནས་རང་དོན་བློས་བཏང་ནས་སྤྱིའི་བདེ་རྩར་བསམ་བློ་གཏོང་དགོས་ཟེར་བ་དེ་ཡ་རབས་ཀྱི་མཐར་ཐུག་པ་ཞིག་རེད།ཡིན་ནའང་དེ་ལག་ལེན་བཀལ་ཡོང་དུས་ཁ་ནས་ག་ཚོད་བཤད་རུང་མ་བཤད་རུང་བསྒྲུབ་བྱ་དེ་འདྲ་ཞིག་དམིགས་ཡུལ་ལ་བཞག་ནས་དེ་སྒྲུབ་པའི་ཐབས་ཤེས་དེ་ཆགས་སྡང་ལམ་དུ་བྱས་པ་དང༌།ལྷག་དོན་འཁོན་འཛིན་ལམ་དུ་བྱས་པ་ཞིག་ཡིན་པས་ཡག་པོ་ཡོང་ཐབས་རྩ་བ་ནས་མི་འདུག